- અપચો અને એસિડિટી વારંવાર થવાથી તથા હોજરીમાં જમા થયેલો એસિડ રીફ્લક્સ થઇ ગળામાં ઓડકાર સાથે આવવા જેવી ઉધ્વૅપિત્તથી આવૃત્ત થયેલા વાયુની વિકૃતી જેવા રોગથી શ્વાસ ચઢતો હોય છે. જે માત્ર શ્વાસની-અસ્થમાની ટ્રીટમેન્ટથી ઠીક થતો નથી. આવા રોગથી પીડાતી વ્યક્તિઓમાં મોટાભાગે કબજીયાત અને વિદગ્ધાગ્નિથી થતાં અજીર્ણનાં લક્ષણો જોવા મળે છે. આથી આવી વ્યક્તિઓની તકલીફ, દૈનિક પ્રવૃત્તિ, ખાન-પાન, પ્રકુતિ, ઉંમર વગેરે જેવી વ્યક્તિગત વિગતોને આધારે પ્રકૃતિને માફક આવે તેવા લાઈફસ્ટાઈલ સબંધિત સજેશન્સ આપવામાં આવે છે. આથી પાચનને લગતાં લક્ષણોમાં સુધારો થવાની સાથે કબજીયાત, એસિડ રીફ્લ્ક્સ જેવી તકલીફમાં ફેર પડવાની સાથે જ અસ્થમાની તકલીફમાં ઘટાડો થઇ ફાયદો થાય છે.